The Entail; or, The Lairds of Grippy
'Ye're no far wrang there, Jamie; I'll no deny that I gied my approbation, and I would hae done as muckle for your happiness, had ye been o' a right conforming spirit and married Beenie, by the whilk a' this hobbleshaw would hae been spare't; but there's a awful difference between approving o' a match, and providing a living and house-room, bed, board, and washing, for two married persons--and so, although it may be said in a sense, that I had a finger in the pye, yet every body who kens me, kens vera weel that I would ne'er hae meddled wi' ony sic gunpowder plot, had there been the least likelihood that it would bring upon me sic a heavy handful.